Gmejna Ralbicy-Róžant móže po schwalenym planje dźěłać
Ralbicy (JK/SN). Nimale štyri hodźiny traješe wčerawše posedźenje gmejnskeje rady Ralbicy-Róžant w sydarni Ralbičanskeje šule. Započinali běchu z njezjawnym dźělom a po hodźinje pokročowachu ze zjawnym posedźenjom. Wulki dźěl toho zabra přednošk dr. Andreasa Stowassera z planowanskeho běrowa w Radebeulu, kiž radźićelam rozłoži, kak maja při nastajenju plana k hladanju a wobhospodarjenju wodźiznow 2. rjadu postupować. Wšako ma tež gmejna Ralbicy-Róžant nadawk, so wo tajke wodźizny starać a je přirodnje a wobswětej přiměrjenje wobhospodarjeć. Za to dóstawa wot lońšeho wot swobodneho stat Sakskeje na kóždy kilometer 500 eurow. W gmejnje maja 30 kilometrow wodźiznow 2. rjadu, a z pomocu planowaneho postupowanja chcedźa z tym zwjazane naroki a žadanja spjelnić.
szl_Latn szl_Latn